stanford-oval/wikipedia huggingface dataset:
ענת
באוגרית > בלוחות פולחניים אחרים

ענת מוזכרת גם ברשימות קורבנות לאלים שונים, בחלקן נזכרות גם "ענת צפן", "ענת חֿבלי" (מלשון חבלה) ו"ענת חל" (ענת של מקום פולחני), בלחש או מזמור שעיקרו בעל, ברשימת קניינים של קבוצה דתית בשם "מרזח ענ[ת?]", וכן בשברי לוחות פגומים ללא הקשר ברור. היא גם מוזכר בהמנון חורי בו נזכרים אלים כנעניים וחוריים, וכן כ"ענתד" (בתוספת ד' האופיינית בחורית) ברשימות אלים חוריים.
ענת מוזכרת גם בפתיח דתי של מכתב, בו מבורך הנמען, המלך, בשם אלים שונים, ואולי גם במכתב נוסף.
ברשימת עובדי גתות מלכותיות נזכר אדם בשם "חֿרין בן ענת". על חותם גליל נמצא גם השם "ענת" לבד.
באוגרית > בממצא החומרי

בין לוחות השנהב המפוארים שנמצאו באוגרית, נמצא לוח המתאר אלה מכונפת ומקורננת מיניקה שני ילדים, וייתכן שמדובר בענת.
בתקופת הברזל > בכנען ובמקרא

מספר יישובים ברחבי כנען נקראו על שם ענת, ביניהם בית ענת, בית ענות, ועל פי רוב גם ענתות. בשופטים, א', ל"ג מוזכר שאת בית ענת לא יכלו אנשי נפתלי לכבוש. שמה נזכר גם בשמו של השופט שמגר בן ענת; קאסוטו טען שהשם מצביע על מוצאו של השופט מבית ענת, אך בהקשר זה יש לציין כי "ענת" כשם פרטי נמצא גם באוגרית, ובאל-ח'דר שליד בית לחם נמצא חץ כנעני (אנ') עתיק, עליו נכתב שם בעל החץ: "עבדלבאת בן ענת".
בחוזה שערכו אסרחדון מלך אשור ובעל הראשון מלך צור, הוטחו קללות שונות על ראשו של מלך צור אם יפר את הברית, ביניהן: "ביתאל וענת־ביתאל יובילו אותך לפני ארי טורף אדם".
אף שנראה שענת הייתה אלה חזקה ודומיננטית, בתנ"ך אין כלל התייחסות לה או לפולחנה. ייתכן ששמה נרמז בדברי הושע: ”אֶפְרַיִם מַה לִּי עוֹד לָעֲצַבִּים, אֲנִי עָנִיתִי וַאֲשׁוּרֶנּו, אֲנִי כִּבְרוֹשׁ רַעֲנָן מִמֶּנִּי פֶּרְיְךָ נִמְצָא” (הושע, י"ד, ט') – חוקר המקרא יוליוס ולהאוזן, ובעקבותיו גם גאורג פוהרר (גר'), אדמונד ז'קוב, וג'ון דיי (אנ'), סברו כי הפסוק מתייחס לשמות האלות ענת ואשרה. ייתכן שזכרה נשמר גם בפסוק ”עריה תעור קשתך שבעות מטות אמר” (חבקוק, ג', ט') – ענת הערומה, העריה, מעוררת את הקשת אל הקרב, ובשמה נשבעים מטות האמורי.
בתקופת הברזל > בכנען ובמקרא > בקפריסין

בעיר הקפריסאית־פיניקית־יוונית אדיל שבקפריסין עמד מקדש לענת־אתנה.
בעיר הפיניקית־יוונית לפש נמצאה כתובת ענת־אתנה מהתקופה התלמיית המוקדשת בפיניקית "לענת מעוז חיים ולאדון־המלכים פתולמאיוס" וביוונית "לאתנה המגינה, לניצחון, שהוא של המלך פתולמאיוס".
בתקופת הברזל > בכנען ובמקרא > במצרים

במקדש של היישוב היהודי ביב עבדו אלוהויות בשמות ענתביתאל וענתיהו. בכתובת הקדשה ארמית שנמצאה במצרים (כנראה בסקארה) נכתב: ”אנן בר אליש, כמרא זי בעל בעלענות”, כלומר "אנן בן אליש, הכומר של בעל בעל ענת".
ראו גם

ענת (עיר)
כתובת ענת-אתנה
לקריאה נוספת

שמואל אפרים ליונשטם ושמואל אחיטוב, "ענת", אנציקלופדיה מקראית: אוצר הידיעות על המקרא ותקופתו, ו, ירושלים: מוסד ביאליק, תשל"ב, טורים 314–317
משה דוד קאסוטו, האלה ענת: שירי עלילה כנעניים מתקופת האבות, ירושלים: הוצאת מוסד ביאליק, תשכ"ה
נגה וגיא דרשן, המיתולוגיה הכנענית (מיתוסים 15), תל אביב: הוצאת מפה, תל אביב תשס"ט
John Day, Yahweh and the Gods and Goddesses of Canaan, Sheffield, UK: Sheffield Academic Press, 2000, ISBN 1-85075-986-3
Peggy L. Day, "Anat", in Dictionary of Deities and Demons in the Bible (DDD), ed. Karel van der Toorn, Bob Becking, and Pieter W. van der Horst, 2nd ed., Leiden: Brill, 1999, pp. 36-43
J. C. L. Gibson, Canaanite Myths and Legends, 2nd ed., Edinburgh: T. & T. Clark, 1978, ISBN 0-567-02351-6
Donald Harden, The Phoenicians, 2nd ed., London: Penguin, 1980, ISBN 0-14-021375-9
ביאורים

↑  במקור בכתיב חסר: "לענת מעז חים לאדמלכם פתלמיש"'"`UNIQ--ref-0000007F-QINU`"'
איירפודס פרו

| --- | --- |


איירפודס פרו דור שני וקופסת טעינה
 מידע כללי
 סוג:  אוזניות אלחוטיות
 מפתח:  אפל
 יצרן:  לאקסשר (תחת חוזה)
 תאריך הכרזה:  28 באוקטובר 2019
 תאריך הפצה:  30 באוקטובר 2019
 מידע טכני
 מעבד:  Apple H1
 קלט:  מיקרופון, חיישון אופטי
 מידות
 רוחב:  21.8 ס״מ 
 גובה:  30.9 ס״מ 
 עובי:  24 ס״מ 
 משקל:  כל אוזנייה - 4.5 גרם קופסת הטעינה - 45.6 גרם
 apple.com/airpods-pro
 
איירפודס פרו (באנגלית: AirPods Pro) הן אוזניות בלוטות' אלחוטיות היושבות בתוך האוזן שתוכננו על ידי אפל, והוצגו לראשונה ב-30 באוקטובר 2019. הן האוזניות האלחוטיות ברמת הביניים של אפל, הזמינות לצד האיירפודס ברמת הבסיס והאיירפודס פרו מקס ברמת הפרימיום.
הדור הראשון של AirPods Pro משתמש בשבב H1, שנמצא גם בדור השני של ה-AirPods ברמת הבסיס. תוספות בולטות כוללות ביטול רעשים אקטיבי, מצב שקיפות, התאמת אקולייזר אוטומטי, עמידות למים בתקן IPX4, נרתיק טעינה התומך בטעינה אלחוטית וקצוות סיליקון הניתנות להחלפה.
בספטמבר 2022 הכריזה אפל על הדור השני של האיירפודס פרו. הדור החדש משלב את שבב H2, וקישוריות בלוטות' 5.3, איכות צליל משופרת ויכולות ביטול רעשים, חיי סוללה ארוכים יותר, מחוות התאמת עוצמת הקול, תמיכה במעקב אחר Find My iPhone, מספקים תאימות למטענים של אפל ווטש וסיליקון בגודל קטן במיוחד. העדכון בשנת 2023 הוסיף עמידות לאבק IP54, תמיכה באודיו נטול אובדן בשילוב עם אפל ויז'ן פרו ונרתיק טעינה בתקן USB-C.
דגמים > דור ראשון

אפל הכריזה על איירפודס פרו ב-28 באוקטובר 2019, והוציאה אותם יומיים לאחר מכן ב-30 באוקטובר 2019. הם כוללים תכונות של איירפודס סטנדרטיים, כמו מיקרופון שמסנן רעשי רקע, מדי תאוצה, חיישנים אופטיים שיכולים לזהות לחיצות על הגבעול ועל האוזן, והשהייה אוטומטית של השמע כשהן נשלפות מהאוזניים.
האיירפודס פרו משתמשים בשבב H1 שנמצא גם בדור השני והשלישי של האיירפודס, התומך ב "היי סירי", הפעלת העוזרת האישית של אפל בדיבור. יש להן ביטול רעשים אקטיבי, המתבצע על ידי מיקרופונים המזהים סאונד חיצוני ורמקולים המפיקים "אנטי רעש". ניתן לכבות את ביטול הרעשים הפעיל או לעבור ל"מצב שקיפות" שעוזר למשתמשים לשמוע את הסביבה. ניתן להחליף מצבי ביטול רעשים גם ב-iOS או על ידי צביטה של גבעולי האיירפודס באמצעות חיישן הכוח.
שבב H1 מוטבע במערכת ייחודית במודול חבילה (SiP) הכולל מספר רכיבים נוספים, כגון מעבד האודיו ומדדי תאוצה.
חיי הסוללה מדורגים כשווים לדור השני של האיירפודס ברמת הבסיס המחזיקות כחמש שעות, אך ביטול רעשים או מצב שקיפות מפחיתים אותו ל-4.5 שעות בגלל העיבוד הנוסף. מארז הטעינה מספק 24 שעות של זמן האזנה כולל כמו מארז ה-איירפודס הרגיל. הוא כולל גם תאימות לטעינה אלחוטית בתקן Qi. באוקטובר 2021, אפל עדכנה את מארז הטעינה המצורף עם MagSafe. כמו האיירפודס, גם האיירפודס פרו ספגו ביקורת על חיי הסוללה שלהם.
האיירפודס פרו מגיעות עם ארבעה גדלים של קצות סיליקון, כולל הסט הבינוני המורכב על האוזנייה. ניתן לבדוק בעזרת ה-iOS את גודל הסיליקון המתאים לאוזן באופן אישי בעזרת פונקציית ה-Ear Tip Fit Test שבודקת את ההתאמה כדי לקבוע איזה גודל מספק את האיטום והביצועים האקוסטיים הטובים ביותר כדי להבטיח התאמה נכונה. בתחילת 2020, אפל החלה למכור תחליפי סיליקון עבור האיירפודס פרו באתר האינטרנט שלהם.
עם iOS 14 ו-iPadOS 14, אפל הוסיפה מצב שמע מרחבי שנועד לדמות צליל היקפי 5.1. אפליקציות נתמכות כוללות את Apple TV, דיסני+, HBO Max ונטפליקס. אודיו מרחבי דורש אייפון או אייפד עם מעבד Apple A10 או חדש יותר.tvOS 15 הביא אודיו מרחבי ל-Apple TV 4K.
iOS 14 גם הוסיפה את היכולת להחיל התאמות של אוזניות למצב שקיפות, מה שאפשר לאיירפודס פרו לפעול כמכשירי שמיעה ראשוניים. באוקטובר 2021, התווסף מצב חיזוק שיחה חדש כהתאמה אישית של מצב השקיפות הרגיל. מצב זה מגביר את הקולות מעל רעשי רקע ומוזיקה.
דגמים > דור שני

הדור השני של האיירפודס פרו הוכרז באירוע מדיה של אפל ב-7 בספטמבר 2022, ושוחררו ב-23 בספטמבר 2022. הם משתמשים בשבב H2 מעודכן עם קישוריות בלוטות' 5.3, וכוללים איכות צליל משופרת וביטול רעשים וחיי סוללה ארוכים יותר. הם כוללים גם קצות סיליקון בגודל קטן במיוחד, ותמיכה בהחלקה למעלה ולמטה כדי לכוונן את עוצמת הקול מהאוזניות עצמן. קצות הסיליקון תואמות פיזית לאיירפודס פרו מהדור הראשון מכיוון שהם משתמשים באותו מחבר, אך אפל מציינת כי קצות הסיליקון מהדור השני משתמשות ברשת פחות צפופה וממליצה לא לערבב ביניהם לצורך עקביות אקוסטית.
מארז הטעינה כולל את שבב Apple U1 התומך ב-Find My iPhone, וכולל רמקול לאיתור ועדכוני סטטוס. בנוסף למטענים Lightning ו-MagSafe, הוא תואם גם למטענים של אפל ווטש. בנוסף לצד המארז נוספה גם לולאת שרוך.
בספטמבר 2023, אפל עדכנה את הדור השני של האיירפודס פרו עם עמידות משופרת לאבק IP54, שבב H2 מעודכן התומך בפס 5 GHz לשמע נטול אובדן עם האפל ויז'ן פרו, ונרתיק טעינה עם יציאת USB-C במקום מחבר ליטנינג. ב-iOS 17 ואילך, אפל עדכנה כמה פונקציות חדשות עבור דגם הדור השני (שני סוגי המחברים): "שמע אדפטיבי" משלב באופן דינמי בין שקיפות לביטול רעשים אקטיבי כדי להתאים את חוויית בקרת הרעש בזמן שהמשתמש עובר בין שינוי סביבות ואינטראקציות לאורך היום; לחיצה על האוזנייה כדי לענות/להשתיק/לסיים שיחה; "עוצמת קול מותאמת אישית" משתמש בלמידה חישובית כדי לכוונן את חווית ההנאה מהתוכן בהתבסס על העדפות המשתמש לאורך זמן והסביבה; "מודעות לשיחה" מוריד אוטומטית את עוצמת הקול של מה שהמשתמש מאזין לו, מפחית רעשי רקע ומשפר את האודיו הקולי אם המשתמש מתחיל לדבר עם מישהו בקרבת מקום.
תאימות

תמיכה באיירפודס פרו נוספה ב-iOS 13.2, watchOS 6.1, tvOS 13.2 ו-macOS Catalina 10.15.1. הם תואמים לכל מכשיר שתומך בבלוטות', כולל מכשירי Windows ואנדרואיד, אם כי תכונות מסוימות כגון מעבר אוטומטי בין מכשירים זמינות רק במכשירי אפל המשתמשים בשירות ה-ICloud שלה.
ראו גם

אוזניות אפל
איירפודס
Pixel Buds
דנה אולמרט

| --- | --- |

 לידה:  26 במרץ 1972  (בת 52) ירושלים, ישראל 
 מדינה:  ישראל 
 מקום מגורים:  תל אביב
 ידועה בשל:  אקטיביזם ופעילות שמאל
 השכלה:  התיכון ליד האוניברסיטה האוניברסיטה העברית בירושלים
 מקצוע:  חוקרת ועורכת ספרות
 מעסיק:  אוניברסיטת תל אביב 
 תואר:  דוקטור לספרות עברית
 
דנה אולמרט (נולדה ב-26 במרץ 1972) היא חוקרת, עורכת ספרות, ופעילת שמאל ישראלית.
בתו של ראש ממשלת ישראל לשעבר אהוד אולמרט.
ביוגרפיה

אולמרט היא בתם של עליזה ואהוד אולמרט. למדה במגמת ספרות בתיכון ליד האוניברסיטה בירושלים, ושירתה בצה"ל בחיל המודיעין.
עבודתה לתואר מאסטר, שנעשתה באוניברסיטה העברית בירושלים בהדרכתו של דן מירון, נושאת את השם "מרחב ומיניות ביצירתו המוקדמת של ברנר".
במסגרת כתיבת הדוקטורט שלה באוניברסיטה העברית, בנושא "ראשית צמיחתה של שירת המשוררות העברית בשנות העשרים של המאה העשרים – מבט פסיכואנליטי ופמיניסטי", מצאה מחזה קצר מפרי עטה של רחל המשוררת בשם "סיפוק נפשי", שהוצג ככל הנראה בדגניה בשנים 1921-1920.
בשנת 2009 זכתה ב"פרס בהט" לספרי עיון, על הספר "בתנועת שפה עיקשת: כתיבה ואהבה בשירת המשוררות העבריות הראשונות" העוסק בשירתן של רחל, אסתר ראב, יוכבד בת-מרים ואלישבע.
אולמרט מרצה בחוג לספרות באוניברסיטת תל אביב. ב-2016 הקימה את "תחנת כתיבה" לייעוץ לסופרים יחד עם ארנה קזין ודפנה בן צבי, זוגתה לשעבר שאיתה היא מגדלת שתי ילדות.
ביוגרפיה > פעילות ספרותית

ערכה את סדרת "ספ" - סדרה לפרוזה עכשווית בהוצאת הקיבוץ המאוחד.
מונתה לערוך סדרה חדשה של הוצאת אחוזת בית, שתתמקד בספרי ביכורים. על הקריטריונים שלה להוצאה לאור של ספר ביכורים אמרה: ”אני מחפשת ספרי ביכורים שניכרת בהם רגישות מיוחדת לעברית, כושר הבעה, יכולת לספר סיפור, ביקורת עצמית, ברק, הומור. אני מחפשת אנשים כותבים שהם גם ואולי בראש ובראשונה אנשים קוראים, שיש להם טעם והעדפות ועולם רוחני, והם שואלים שאלות, ומנהלים דיאלוג עם יוצרים אחרים, מן העבר ומן ההווה, עבריים וזרים, וגם עם המציאות הפוליטית הישראלית שבה הם מתקיימים”.
ערכה ספרים של סופרות ומשוררות כגון מרית בן ישראל ודליה רביקוביץ.
חברת חבר השופטים של פרס טבע לשירה לשנת 2006
חברת הוועדה האומנותית של פסטיבל שירה 2006
עורכת ויועצת תוכן בפורטל החינוכי סנונית בתחומי השירה - "שירשת" והמיניות - "יחד"
ביוגרפיה > פעילות פוליטית

אולמרט בעלת עמדות שמאל רדיקלי אנטי ציוני. הייתה פעילה ב"כביסה שחורה", ארגון המגדיר עצמו: "ארגון להט"בי נגד הכיבוש ולמען צדק חברתי" ובמחסום Watch. בנוסף, הביעה תמיכה במכתב הטייסים. מעבר לכך אולמרט פעילה בקהילה הגאה.
ב-10 ביוני 2006 השתתפה בהפגנה מול ביתו של הרמטכ"ל דן חלוץ במחאה על תקרית ברצועת עזה שבמהלכה נהרגו שמונה אזרחים פלסטינים. בהפגנה נשמעו קריאות "חלוץ רוצח – האינתיפדה תנצח". אביה, ראש הממשלה דאז אהוד אולמרט, התייחס לאירוע ואמר ש"לכל אחד מאיתנו יש זכות להביע את דעותיו ולהגן עליהן".
הערות שוליים

↑  עינב שיף‏, הוכרזו הזוכים בפרס בהט, באתר וואלה, 4 בנובמבר 2009
↑  '"`UNIQ--templatestyles-00000001-QINU`"'"מפת הקשרים: הנשים הגאות הכי משפיעות". טיים אאוט. 2016-06-02. נבדק ב-2018-03-13.
↑  עמיחי שלו,'"`UNIQ--nowiki-00000003-QINU`"'"הספרות הופכת לתוכנית ריאליטי", באתר ynet, 9 בספטמבר 2010
↑  דנה אולמרט מצטרפת ל"אחוזת בית", באתר nrg‏, 18 במרץ 2009
↑  "ציונים נודניקים אתם הבעיה", "בכוונתי להניף את דגל פלסטין"
↑  ברק רביד,'"`UNIQ--nowiki-00000007-QINU`"'"גם לבתי יש זכות להביע דעה", באתר nrg‏, 11 ביוני 2006
↑  אבי אורנן,'"`UNIQ--nowiki-00000009-QINU`"'מי את דנה אולמרט?, באתר nrg‏, 16 ביוני 2006
| --- | --- |
בקרת זהויות :  NLI: 987007308437205171  BnF: cb15004312n (data)  GND: 122156157X  ISNI: 0000 0001 2129 208X  LCCN: no2003096373  ORCID: 0000-0003-3191-4174  SUDOC: 108471853  VIAF: 39653277   WorldCat (עם VIAF): 39653277
אונביביום

אונביביום הוא שמו של יסוד כימי היפותטי בטבלה המחזורית. מספרו האטומי 122 והוא היסוד ה-19 בסדרת היסודות העל-כבדים וה-30 בסדרת היסודות הטרנס-אורניים.
היסטוריה

פרק זה טעון עריכה. אנא תרמו לוויקיפדיה .  הסיבה היא: כתיבה לא אנציקלופדית.
בשנת 2008 פרסם הפיזיקאי הישראלי אמנון מרינוב עדויות חדשות לקיום יסוד כימי על-כבד חדש שמספרו 122. יסוד זה קיבל את השם הזמני אונביביום.
יש הטוענים כי יסוד זה הוא פרי המצאתו של אמנון מרינוב מכיוון שלמרות טענותיו לא נמצא היסוד בטבע ואף לא הצליחו ליצור אותו באמצעות מאיצי חלקיקים.
ראו גם

הטבלה המחזורית
אי של יציבות
הערות שוליים

↑  עפרי אילני,'"`UNIQ--nowiki-00000000-QINU`"'סיכום העשור | האם פרופ' אמנון מרינוב אחראי לאחת התגליות הגדולות בתחום הכימיה מאז ומתמיד?, באתר הארץ, 30 בדצמבר 2009
בדיקת אוטופלואורסצנציה של קרקעית העין

בדיקת אוטופלואורסצנציה של קרקעית העין (באנגלית: (FAP) Fundus Autofluorescence Photography) היא בדיקת עיניים לא פולשנית המאפשרת מיפוי טופוגרפי של התפלגות ליפופוסצין (אנ') בשכבת תאי אפיתל פיגמנט הרשתית כמו גם של פלואורפורים אחרים שעלולים להתרחש במחלות רשתית ובחלל התת-עצבי. הבדיקה כוללת צילום של פנים העין במצלמה מיוחדת תוך שימוש באורכי גל ספציפיים של אור.
היסטוריה

הבדיקה בוצעה לראשונה בשנת 1995 על ידי פרופ' דלורי מאוניברסיטת הרווארד בעזרת ספקטרופוטומטר. הבדיקה חשפה את המאפיינים האוטופלואורסצנטיים הפנימיים של הרשתית האנושית. התקדמות טכנולוגית אפשרה פיתוח של מספר מכשירי FAF זמינים מסחרית בעלי טכניקות אבחון שונות כגון אופטלמוסקופ לייזר סריקה קונפוקלית, אולטרה- אופטלמוסקופ לייזר סריקה קונפוקלית רחב שדה, הדמיית קרקעית העין, מצלמת קרקעית העין ומיקרוסקופ פלואורסנטי (אנ').
אבחון

הבדיקה משמשת בין היתר לאבחון של ניוון מקולרי תלוי גיל.
הערות שוליים

1 2  Fundus Autofluorescence - EyeWiki, eyewiki.aao.org
↑  Steffen Schmitz-Valckenberg, Frank G. Holz, Alan C. Bird, Richard F. Spaide, FUNDUS AUTOFLUORESCENCE IMAGING: Review and Perspectives, RETINA 28, 2008-03, עמ' 385 doi: 10.1097/IAE.0b013e318164a907
↑  https://eye.hms.harvard.edu/francoisdelori
↑  Richard F Spaide, Fundus autofluorescence and age-related macular degeneration, American Academy of Ophthalmology, ‏November 14, 2001
הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
סקוקינומאב

| --- | --- |

מזרק אוטומטי המכיל Secukinumab
 שמות מסחריים בישראל
 קוסנטיקס, סקוקינומאב
 נתונים כימיים
 כתיב כימי:  C6584H10134N1754O2042S44 
 מסה מולרית:  147,944.37
 נתונים פרמוקוקינטיים
 זמינות ביולוגית:  מקור אנושי, נוגדן שלם
 בטיחות
 קטגוריית סיכון בהריון:  קטגוריית סיכון B 
 דרכי מתן:  תת-עורי, תוך-ורידי
 מזהים
 קוד ATC:  L04AC10
 מספר CAS:  875356-43-7
 
סקוקינומאב (בלועזית: Secukinumab) היא תרופה ביולוגית ומשמשת לטיפול מחלות אוטואימוניות שונות.
סקוקינומאב היא למעשה נוגדן חד-שבטי אנושי מסוג IgG1k הנקשר לחלבון IL-17A, ומשמשת לטיפול בפסוריאזיס, דלקת חוליות מקשחת, ודלקת מפרקים פסוריאטית.
המותג המוביל של סקוקינומאב היא קוסנטיקס (Consentyx) שמיוצר ומשווק על ידי חברת נוברטיס.
היסטוריה

התרופה פותחה על ידי חברת נוברטיס, ותוצאות שלב I של הניסויים הקליניים בתרופה פורסמו לראשונה בשנת 2010.
זוהי התרופה הראשונה הפועלת במנגנון של עיכוב IL-17A שאושרה אי פעם .
בינואר 2015, אושרה התרופה בארצות הברית ובאיחוד האירופי לטיפול במבוגרים עם פסוריאזיס בדרגה בינונית-חמורה.
שנה לאחר מכן, בינואר 2016, אישר מִנְהָל המזון והתרופות האמריקאי (FDA) את השימוש בתרופה לטיפול במבוגרים עם דלקת חוליות מקשחת ודלקת מפרקים פסוריאטית.
בפברואר 2018 אושרה התרופה לטיפול בפסוריאזיס בקרקפת בדרגה בינונית-חמורה.
באוקטובר 2023, גרסה של התרופה הניתנת במתן תוך ורידי אושרה על ידי ה-FDA.
שימוש רפואי

התרופה משמשת לטיפול בפסוריאזיס, דלקת חוליות מקשחת, ודלקת מפרקים פסוריאטית.
התוויות עיקריות לשימוש בתרופה ע"פ האיחוד האירופי:
פסוריאזיס בדרגה בינונית-חמורה במטופלים מעל גיל 6.
דלקת מפרקים פסוריאטית פעילה במבוגרים. הטיפול בסקוקינומאב יינתן בפני עצמו או בשילוב עם מתוטרקסט.
דלקת חוליות מקשחת פעילה אצל מבוגרים שהגיבו בצורה לא מספקת לקווי הטיפול הקונבנציונליים.
מנגנון פעולה

סקוקינומאב הוא נוגדן מונוקלונלי אנושי הנקשר ומעכב ציטוקינים ממשפחת הIL-17A, המיוצרים על ידי מערכת החיסון, בעיקר על ידי תאי T helper. בכך, סקוקינומאב מעכב את פעילות מערכת החיסון.
IL-17A הוא חלבון פרו-אינפלמטורי, המקדם יצירת דלקת כאשר הוא נקשר לקולטן שלו, IL-17R, המתבטא על גבי תאים מסוגים שונים. רמות גבוהות של החלבון IL-17A נמצאות בדמם של חולים בפסוריאזיס, ובנוזל הסינוביאלי של חולים בדלקת מפרקים פסוריאטית.
דרך מתן

סקוקינומאב ניתן כזריקה תת-עורית, או תוך-ורידית, והוא נמכרת בתצורה של מזרק מלא מראש או במזרק אוטומטי בו ניתן להשתמש בבית, במרפאות ובבתי החולים.
מינון

תדירות השימוש בסקוקינומאב והמינון נקבעת על ידי הרופא המטפל, בהתאם לסוג המחלה והדלקת.
הריון והנקה

התרופה לא נוסתה על נשים בהיריון, ועל כן ה-FDA ממליץ כי התרופה תינתן לנשים בהיריון אך ורק אם התועלת הפוטנציאלית מהשימוש בה מצדיקה את הסיכון לעובר. לעומת זאת, על פי הסוכנות האירופית לתרופות (EMA) מומלץ שלא להיכנס להיריון בעת השימוש בתרופה. . באוסטרליה, התרופה נמצאת בקטגוריית C של בטיחות הריון.
תופעות לוואי

תופעות הלוואי השכיחות ביותר של סקוקינומאב כוללות:
זיהומים בדרכי הנשימה העליונות מהווים תופעת לוואי נפוצה (דווחה אצל מעל ל-10% מהמטופלים).
נזלת, שלשולים והתפרצות של הרפס אוראלי מהווים תופעות לוואי שכיחות יחסית (דווחו ב-1-10% מהמטופלים).
במהלך ניסויים קליניים, נצפו מקרים נדירים של התפרצות ראשונית של מחלת מעי דלקתית, או החמרה של מחלת מעי דלקתית קיימת.
הערות שוליים

1 2 3 4 5  Cosentyx 150mg and 300mg solution for injection in pre-filled syringe and pre-filled pen - Summary of Product Characteristics (SmPC) - (emc), www.medicines.org.uk
1 2 3 4 5  DailyMed - COSENTYX- secukinumab injection COSENTYX- secukinumab injection, solution, concentrate, dailymed.nlm.nih.gov
1 2 3 4  Cosentyx | European Medicines Agency, www.ema.europa.eu
↑  Aaron L. Nelson, Eugen Dhimolea, Janice M. Reichert, Development trends for human monoclonal antibody therapeutics, Nature Reviews Drug Discovery 9, 2010-10, עמ' 767–774 doi: 10.1038/nrd3229
↑  Wolfgang Hueber, Dhavalkumar D. Patel, Thaddeus Dryja, Andrew M. Wright, Irina Koroleva, Gerard Bruin, Christian Antoni, Zoe Draelos, Michael H. Gold, the Psoriasis Study Group, Patrick Durez, Paul P. Tak, Juan J. Gomez-Reino, the Rheumatoid Arthritis Study Group, C. Stephen Foster, Rosa Y. Kim, C. Michael Samson, Naomi S. Falk, David S. Chu, David Callanan, Quan Dong Nguyen, the Uveitis Study Group, Kristine Rose, Asifa Haider, Franco Di Padova, Effects of AIN457, a Fully Human Antibody to Interleukin-17A, on Psoriasis, Rheumatoid Arthritis, and Uveitis, Science Translational Medicine 2, 2010-10-06 doi: 10.1126/scitranslmed.3001107
↑  GEN Staff Writer, Novartis Snags Remaining 23% Stake in Alcon with $12.9B Cash and Share Deal, GEN - Genetic Engineering and Biotechnology News, ‏2010-12-15 (באנגלית אמריקאית)
↑  IL-17 antagonistic antibodies (באנגלית), נבדק ב-2024-03-03
1 2  Matt Shirley, Lesley J. Scott, Secukinumab: A Review in Psoriatic Arthritis, Drugs 76, 2016-07-01, עמ' 1135–1145 doi: 10.1007/s40265-016-0602-3
↑  Drug Approval Package: Brand Name (Generic Name) NDA #, www.accessdata.fda.gov
↑  FDA approves new psoriasis drug Cosentyx, web.archive.org, ‏2015-01-22
↑  Novartis receives two new FDA approvals for Cosentyx to treat patients with ankylosing spondylitis and psoriatic arthritis in the US, Novartis (באנגלית)
↑  Healthcare, Medical News & Expert Insight | HCPLive, HCP Live (באנגלית)
↑  FDA Approves Intravenous Variant of Secukinumab for Psoriatic Arthritis, Other Arthritis Types, HCP Live, ‏2023-10-06 (באנגלית)
↑  Nupur U. Patel, Nora C. Vera, Emily Rose Shealy, Margaret Wetzel, Steven R. Feldman, A Review of the Use of Secukinumab for Psoriatic Arthritis, Rheumatology and Therapy 4, 2017-08-28, עמ' 233–246 doi: 10.1007/s40744-017-0076-0
1 2  Ennio Lubrano, Fabio Massimo Perrotta, Secukinumab for ankylosing spondylitis and psoriatic arthritis, Therapeutics and Clinical Risk Management 12, 2016-10-21, עמ' 1587–1592 doi: 10.2147/TCRM.S100091
ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "סקוקינומאב".
רוב גרונקובסקי

| --- | --- |
גרונקובסקי, נובמבר 2017
גרונקובסקי, נובמבר 2017
 לידה:  14 במאי 1989 (בן 35) אמהרסט, ארצות הברית 
 לאום:  אמריקאי
 עמדה:  טייט אנד
 גובה:  1.98 מטר
 משקל:  110 קילוגרם
 מספר:  87
 מכללה:  אוניברסיטת אריזונה
 דראפט:  דראפט ה-NFL‏ 2010, ניו אינגלנד פטריוטס, סבב 2, מספר 42
 קבוצות כשחקן
 2018-2010 2020–2022:  ניו אינגלנד פטריוטס טמפה ביי באקנירס
 הישגים כשחקן
 זכייה בסופרבול XLIX, בסופרבול LI, בסופרבול LIII ובסופרבול LV  בחירה לפרו בול – 5 פעמים (2011, 2012, 2014, 2015, 2017)  בחירה לאול-פרו - 5 פעמים (2011, 2012, 2014, 2015, 2017)  הקאמבק של השנה (2014)  בחירה לנבחרת העשור השני של המאה ה-21 ב-NFL
 
גרונקובסקי (מס' 87) במהלך 2013
רוב גרונקובסקי (באנגלית: Rob Gronkowski; נולד ב-14 במאי 1989) הידוע גם בכינויו "גרונק", הוא שחקן פוטבול לשעבר אמריקאי ששיחק בעמדת הטייט אנד בליגת ה-NFL. בשנים 2010–2019 הוא שיחק בקבוצה ניו אינגלנד פטריוטס וזכה עימה שלוש פעמים בסופרבול. לאחר שפרש בשנת 2019 הוא החליט לחזור לשחק לקראת עונת 2020 ועבר לטמפה ביי באקנירס עמה זכה בסופרבול נוסף. ביוני 2022 הודיע שוב על פרישה ממשחק.
ביוגרפיה

גרונקובסקי נולד באמהרסט, פרבר של באפלו שבמדינת ניו יורק, בנם של דיאנה וגורדון. יש לו ארבעה אחים, כולם ספורטאים מצטיינים, שניים מהם שיחקו גם הם ב-NFL. בתיכון הצטיין בפוטבול ובכדורסל.
ביוגרפיה > קריירת פוטבול

ב-2007 החל לשחק בקבוצת הפוטבול של אוניברסיטת אריזונה, הוא שיחק בקבוצה במשך שתי עונות בטרם נפצע והחמיץ את כל עונת 2009.
ב-2010 עזב את האוניברסיטה והעמיד עצמו לבחירה בדראפט ה-NFL. הוא נבחר על ידי קבוצת ניו אינגלנד פטריוטס בבחירה ה-42 בסיבוב השני.
בעונתו הראשונה הוביל את שחקני הפטריוטס עם 10 תפיסות לטאצ'דאון, בעונתו השנייה הוביל את הליגה עם 17 תפיסות לטאצ'דאון וסיים שישי ביארדים בתפיסה עם 1,327. שניהם שיאי כל הזמנים לעונה עבור שחקן בעמדת הטייט אנד. הוא סייע לפטריוטס להגיע לסופרבול XLVI בו הפסידו לניו יורק ג'איינטס. במהלך משחק הפלייאוף נגד בולטימור רייבנס נפגע בקרסולו ובתום העונה נאלץ לעבור ניתוח. עונה לאחר מכן שבר את ידו במחזור ה-11, הוא חזר לשחק בפלייאוף אך נפצע שוב ביד. השיקום מפציעה זו התארך בעקבות זיהום והוא נאלץ לעבור סדרת ניתוחים שגרמה לו להחמיץ את פתיחת עונת 2013, כמו כן עבר ניתוח בגבו. הוא חזר לשחק במחזור השביעי והיה מהשחקנים הבולטים בפטריוטס, עד שבמחזור ה-13 נפצע בברכו, קרע את שתי הרצועות הצולבות שלו והחמיץ את שאר העונה.
בעונת 2014 השיג 1,124 יארד בתפיסה ו-12 טאצ'דאונים במהלך העונה הסדירה. הוא נבחר לקאמבק של השנה ולנבחרת העונה ב-NFL. בפלייאוף סייע לפטריוטס לזכות בסופרבול XLIX, כשבכל אחד מהמשחקים תפס מסירה אחת לטאצ'דאון. בעונת 2015 היה שוב הטייט אנד המוביל בליגה עם 1,176 יארד בתפיסה ו-11 טאצ'דאונים. בניצחון בפלייאוף על קנזס סיטי צ'יפס השיג שני טאצ'דאונים והיה בכך לתופס המצטיין בפלייאוף בכל הזמנים של הפטריוטס, ולטייט אנד עם מספר הטאצ'דאונים הגבוה ביותר בפלייאוף בכל הזמנים מכל קבוצות הליגה.
בעונת 2016 שבר את שיא הקריירה לטאצ'דאונים לשחקן במדי ניו אינגלנד פטריוטס. בעקבות פציעה בגבו נאלץ לעבור ניתוח ולאחר המחזור ה-12 סיים את העונה. כשהוא מושבת, המשיכה הקבוצה וזכתה בסופרבול LI.
לפני עונת 2017 שיפר את חוזהו בפטריוטס, באופן שיתבסס על תמריצי הצלחה גבוהים עם אפשרות להפוך אותו לבעל המשכורת הגבוהה ביותר בליגה לעמדתו. במהלך העונה השיג 1,084 יארד ו-8 טאצ'דאונים, הוא נבחר בפעם החמישית לאול-פרו (נבחרת העונה). במשחק מול באפלו בילס פגע גרונקובסקי בשחקן שהיה שרוע על השדה וגרם לו לזעזוע מוח. בעקבות הפגיעה הושעה ממשחק אחד. בניצחון החוץ של הפטריוטס על פיטסבורג סטילרס שקבע את יתרון הביתיות בפלייאוף, השיג גרונקובסקי שיא קריירה של 168 יארד ולכך הוסיף גם תפיסה לבונוס של 2 נקודות שקבעה את תוצאת המשחק. במשחק גמר ה-AFC סבל מזעזוע מוח במהלך הרבע השני ולא חזר למשחק. בסופרבול LII השיג 9 תפיסות ל-119 יארד ושני טאצ'דאונים בהפסד הקבוצה לפילדלפיה איגלס. בעונת 2018 זכה עם ניו אינגלנד בסופרבול LIII, הוא הצטיין במשחק גמר ה-AFC נגד קנזס סיטי צ'יפס ובסופרבול, כשהשיג בכל אחד מהמשחקים שש תפיסות, כולל תפיסות מכריעות שהובילו לניצחון קבוצתו. בתום העונה הודיע על פרישתו ממשחק פעיל.
באפריל 2020, הצטרף גרונקובסקי לקבוצת טמפה ביי באקנירס, שבה חבר מחדש לטום בריידי שהצטרף אלייה אף הוא באותה עונה. הוא השיג שבעה טאצ'דאונים במהלך העונה וסייע לקבוצה להעפיל לסופרבול LV. בסופרבול רשם 67 יארד ושני טאצ'דאונים.
ביוני 2022 הודיע שוב על פרישה מפוטבול, באומרו "נתתי לזה את כל מה שהיה לי".